prefală 
la întilnirea 


LEI. 


A Y a începutul anului 1963 a avut loc, la Bruxelles, o reu- 
niune internațională consacrată problemelor învățămin- 
tului teatral, formării profesionale a actorului. Inițiativa 
Centrului național belgian s-a bucurat de un cald răsunet şi invitați 
din întreaga lume au putut asista la confruntarea unora dintre cele mai 
interesante şcoli teatrale din Europa. Dezbaterile de la Bruxelles s-au 
organizat în jurul tehnicii vocale şi expresivității plastice a actorului, 
iar concluziile au relevat importanța discutării într-un cadru internațional 
a T gg perie > problemelor formării profesionale a oamenilor de teatru. 

n dorința ca experiența de la Bruxelles să fie rodnic continuată, 
Centrul național romin a propus, în anul următor Congresului de la 
Varşovia, ca a doua reuniune consacrată aceleiaşi teme să aibă loc la 
București şi să dezvolte problemele măiestriei actoricești în adincirea 
laturilor ei profesionale. Dacă inițiativa Centrului național belgian se 
datora şi lipsei unei școli teatrale proprii şi năzuinței ca întîlnirea inter- 
națională să favorizeze naşterea unei asemenea instituții, inițiativa țării 
noastre se bizuie pe realități fundamental deosebite. Şcoala rominească 
de teatru, care își serbează în acest an centenarul și ale cărei valori 
actoricești, unanim prețuite de popor, au fost consacrate și cu laurii 
aprecierii internaționale, va folosi acest prilej pentru a-și face cunoscut 
propriul cuvint, bazat pe o bogată tradiţie și vie experiență contempo- 
rană. Interesul manifestat de participanţi față de întîlnirea de la Bucu- 
reşti ne îndreptățește să sperăm în reușita acestui colocviu, în rodnicia 
schimburilor de experiență între reprezentanți de seamă ai pedagogiei 
teatrale din întreaga lume. În calitatea noastră de gazde, salutăm oamenii 
de teatru și studenţii participanți la această reuniune — prima întîlnire 
teatrală internaţională în ţara noastră. Ne bucurăm să salutăm eminen- 
tele personalități ale mişcării teatrale care au răspuns cu entuziasm 
invitaţiei Centrului naţional romin, fiind ferm convinși că această nouă 
confruntare de opinii va consolida coeziunea noastră artistică, punctele 
de vedere care ne unesc fiind puse în slujba progresului umanităţii, 
păcii, artei. 3 

Răspunderea noastră este mare: dezbatem perspectivele şi viitorul 
teatrului, căutăm să asigurăm, prin comp.exa, ştiințifica şi generoasa 
formare a tinerilor actori de azi, viitorul. 

Gindind la scena de miine şi la scena de azi — care promovează 
şi va promova valorile permanente ale umanităţii — teatrul rominesc, 
prin reprezentanţii săi din toate generaţiile, de la maeștri ai artei scenice 
și pedagogiei teatrale pînă la studenţii din primui an al şcolii de 
teatru, urează invitaţilor din toate colțurile lumii un călduros și fratern: 
„bine aţi venit”. 

